CELEX: 32004D0527
Language: el
Date: 2004-06-28 00:00:00
Title: 2004/527/ΕΚ:Απόφαση του Συμβουλίου, της 28ης Ιουνίου 2004, σχετικά με το αίτημα της Μπουρκίνα Φάσο να προσχωρήσει στο πρωτόκολλο για τη ζάχαρη ΑΚΕ

Avis juridique important

|

32004D0527

2004/527/ΕΚ:Απόφαση του Συμβουλίου, της 28ης Ιουνίου 2004, σχετικά με το αίτημα της Μπουρκίνα Φάσο να προσχωρήσει στο πρωτόκολλο για τη ζάχαρη ΑΚΕ  

Επίσημη Εφημερίδα αριθ. L 232 της 01/07/2004 σ. 0040 - 0041

 Απόφαση του Συμβουλίου  της  28ης Ιουνίου 2004  σχετικά με το αίτημα της Μπουρκίνα Φάσο να προσχωρήσει στο πρωτόκολλο για τη ζάχαρη ΑΚΕ (2004/527/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτη πρόταση,την πρόταση της Επιτροπής,Εκτιμώντας τα ακόλουθα:(1) Η κοινή δήλωση σχετικά με το πρωτόκολλο 3 για τη ζάχαρη ΑΚΕ της συμφωνίας εταιρικής σχέσης μεταξύ των κρατών της ΑΚΕ και της ΕΚ(1) ορίζει ότι εξετάζεται οιοδήποτε αίτημα κράτους της Αφρικής, της Καραϊβικής και του Ειρηνικού (ΑΚΕ), το οποίο είναι συμβαλλόμενο μέρος της σύμβασης αλλά δεν αναφέρεται ειδικά στο εν λόγω πρωτόκολλο, για συμμετοχή του στις διατάξεις του εν λόγω πρωτοκόλλου.(2) Η Μπουρκίνα Φάσο είναι κράτος της ΑΚΕ, συμβαλλόμενο μέρος στη συμφωνία εταιρικής σχέσης μεταξύ των κρατών της ΑΚΕ και της ΕΚ, ζήτησε δε, το Νοέμβριο του 2000, να συμμετάσχει στις διατάξεις του εν λόγω πρωτοκόλλου.(3) Με επιστολή τους στις  30 Σεπτεμβρίου 2002 , τα κράτη της ΑΚΕ έδωσαν τη συγκατάθεσή τους για την προσχώρηση της Μπουρκίνα Φάσο στο εν λόγω πρωτόκολλο.(4) Η εξέταση του αιτήματος της Μπουρκίνα Φάσο κατέδειξε ότι η χώρα δεν είναι καθαρός εξαγωγέας ζάχαρης και ότι δεν είναι σε θέση να εξάγει ζάχαρη σε μόνιμη βάση.(5) Είναι σκόπιμο να διαβιβαστεί το συγκεκριμένο συμπέρασμα στην Μπουρκίνα Φάσο με επιστολή,ΑΠΟΦΑΣΙΖΕΙ:Άρθρο μόνοΤο αίτημα της Μπουρκίνα Φάσο να προσχωρήσει στο πρωτόκολλο 3 για τη ζάχαρη ΑΚΕ της συμφωνίας εταιρικής σχέσης μεταξύ των κρατών της ΑΚΕ και της ΕΚ δεν γίνεται δεκτό.Η συνημμένη επιστολή αποστέλλεται στη Μπουρκίνα Φάσο.Λουξεμβούργο,  28 Ιουνίου 2004 . Για το Συμβούλιο  Ο Πρόεδρος M.  Cullen (1) ΕΕ L 317 της 15.12.2000, σ. 269.ΠΑΡΑΡΤΗΜΑΒρυξέλλες,Αξιότιμε κύριε πρέσβη,Αναφέρομαι στην επιστολή σας της  8ης Νοεμβρίου 2000 , με την οποία αιτείσθε την προσχώρηση στο πρωτόκολλο για τη ζάχαρη ΑΚΕ. Σύμφωνα με την κοινή δήλωση που επισυνάπτεται στο πρωτόκολλο για τη ζάχαρη ΑΚΕ, η Ευρωπαϊκή Κοινότητα εξέτασε το αίτημά σας και κατέληξε στο συμπέρασμα ότι η Μπουρκίνα Φάσο δεν είναι επί του παρόντος σε θέση να εκπληρώνει σε μόνιμη βάση τις υποχρεώσεις του πρωτοκόλλου. Σε προηγούμενες περιπτώσεις, η ικανότητα εκπλήρωσης των εν λόγω υποχρεώσεων προσδιορίσθηκε από το γεγονός ότι η ενδιαφερόμενη χώρα ήταν καθαρός εξαγωγέας ζάχαρης.Επομένως, βρίσκομαι στη δυσάρεστη θέση να σας ενημερώσω ότι η Κοινότητα δεν δύναται να αποδεχθεί το αίτημα της Μπουρκίνα Φάσο για προσχώρηση στο πρωτόκολλο για τη ζάχαρη.Αντίγραφο της παρούσας επιστολής αποστέλλεται στον γενικό γραμματέα των κρατών ΑΚΕ.Με βαθύτατη εκτίμηση. Εξ ονόματος του Συμβουλίου της Ευρωπαϊκής Ένωσης